Մինչև վերջերս Պլիսկան չէր համարվում բուլղարական զբոսաշրջության կենտրոն, սակայն հիմա այն ամեն հնարավորություն ունի այդպիսինը դառնալու, առավել ևս գլոբալ քաղաքականության ֆոնին: 2015 թ. Հայաստանի քաղաքացի Կարեն Ալեքսանյանը, ով երկար տարիներ ապրում ու աշխատում էր Բուլղարիայում, ոգեշնչվելով Հայաստանի քարե- այբբենական հուշահամալիրից, որոշեց նմանատիպ մի համալիր կառուցել, բայց արդեն նվիրված կիրիլիցային: Ալեքսանյանն իր նվերը բուլղարական ազգին մատուցեց Բուլղարիայում քրիստոնեության ընդունման 1150 –րդ տարեդարձի առթիվ: